**Výzva na predloženie cenovej ponuky**

**pre nie nadlimitnú zákazku na poskytnutie služieb zadávanú obstarávateľom.**

**1. Identifikácia obstarávateľa**

 **Názov:** Dopravný podnik mesta Košice, akciová spoločnosť

 **Sídlo:** Bardejovská 6, 043 29 Košice

 **IČO:** 31 701 914

 **DIČ:** 2020488206

 **Kontaktná osoba vo veciach zákazky:**

 JUDr. Mária Boboňková, vedúca odd. právneho

 Telefón: +421 917 910374, E-mail: maria.bobonkova@dpmk.sk

 **Kontaktná osoba vo veciach obstarávania:**

 Viktória Baranová, špecialista verejného obstarávania

 Telefón: 055/640 7801, E-mail: viktoria.baranova@dpmk.sk

**2. Predmet zákazky:**

2.1 Názov zákazky: **Poistenie zodpovednosti za škodu pri výkone povolania**

2.2 Druh zákazky: Zákazka na poskytnutie služieb

2.3 Typ zmluvy: Poistná zmluva – dodá uchádzač v rámci svojej ponuky

2.4 CPV: 66516500-5 - Poistenie zodpovednosti pri výkone povolania

 66516000-0 - Poistenie zodpovednosti

**3. Miesto a termín dodania predmetu zákazky:**

3.1 Miesto dodania predmetu zákazky: Dopravný podnik mesta Košice, akciová spoločnosť

Štát: Slovenská republika

Kraj: Košický

Obec: Košice – mestská časť Západ

Ulica : Bardejovská 6

3.2 Termín plnenia: 24 mesiacov odo dňa nadobudnutia účinnosti zmluvy. Začiatok poistenia od 01.05.2023 do 30.04.2025

**4. Opis predmetu zákazky a jeho rozsah**

4.1. Predmetom poistenia je všeobecná zodpovednosť za škodu, ktorú poistený/í spôsobil/i obstarávateľovi zavineným porušením povinnosti pri plnení pracovných úloh, alebo v priamej súvislosti s ním počas trvania pracovného vzťahu a počas trvania poistenia, ak táto jeho/ich zodpovednosť vznikla podľa ustanovení Zákonníka práce alebo iného všeobecne záväzného právneho predpisu Slovenskej republiky upravujúceho pracovný vzťah medzi zamestnancom a zamestnávateľom.

4.2. Predmet zákazky požaduje obstarávateľ oceniť v súlade s tabuľkou na ocenenie predmetu zákazky komplet - Príloha č. 1. – Vlastný návrh plnenia

**5. Cena a spôsob určenia ceny za poskytované služby:**

* 1. Navrhovaná cena musí byť stanovená v zmysle zákona č.18/1996 Z. z. NR SR o cenách § 3, v znení neskorších predpisov a vyhlášky č. 87/1996 Z. z. MF SR, ktorou sa vykonáva zákon č.18/1996 Z. z. NR SR o cenách v znení neskorších predpisov.
	2. Uchádzačom navrhovaná jednotková cena za predmet zákazky bude vyjadrená v Eurách, s presnosťou na max. 2 desatinné miesta a musí v sebe zahŕňať všetky náklady, ktoré s ňou súvisia.
	3. Cena platí počas celého obdobia, plnenia zákazky a je nemenná.
	4. Uchádzač vyplní priloženú tabuľku - Príloha č.1 – Vlastný návrh plnenia, do ktorej zapíše svoju cenovú ponuku na celý predmet zákazky komplet.

**Vyhodnocuje sa Cena KOMPLET na celý predmet zákazky v € bez DPH.**

**6. Variantné riešenie:** neumožňuje sa

**7. Predpokladaná hodnota zákazky je : 252 000,00 Eur bez DPH.**

**8. Predkladanie cenových ponúk**

8.1 Cenová ponuka predmetu zákazky sa predkladá na celý predmet zákazky komplet.

8.2 Lehota na predloženie cenových ponúk je určená do 29. 3. 2023 23:59:00 hod.

**9. Komunikácia**

9.1 Poskytovanie vysvetlení, odovzdávanie podkladov a  komunikácia ( „ďalej len komunikácia“) medzi obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

9.2 Ak je doklad, alebo dokument vyhotovený v cudzom jazyku, predkladá sa iba spolu s jeho úradným prekladom do štátneho slovenského jazyka. To neplatí pre ponuky, návrhy, doklady a dokumenty vyhotovené v českom jazyku.

9.3 Obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi obstarávateľom a záujemcami, resp. uchádzačmi.

9.4 JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

9.5 Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Mozilla Firefox verzia 13.0 a vyššia

 - Google Chrome

 - Microsoft Edge.

9.6 Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

9.7 Ak je odosielateľom zásielky obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s obstarávateľom.

9.8 Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.

9.9 Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

9.10 Obstarávateľ umožňuje neobmedzený a priamy prístup elektronickými prostriedkami k Výzve na predloženie cenovej ponuky a k prípadným všetkým doplňujúcim podkladom. Obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.

**10. Registrácia**

10.1 Uchádzač má možnosť sa registrovať do systému JOSEPHINE pomocou hesla, alebo aj pomocou občianskeho preukazu s elektronickým čipom a bezpečnostným osobnostným kódom (eID).

10.2 Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

c) vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

d) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.

10.3 Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

**11. Elektronické ponuky - podávanie ponúk**

11.1 Uchádzač predkladá ponuku v elektronickej podobe v lehote na predkladanie ponúk uvedenej v bode 8.2

Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese https://josephine.proebiz.com/.

11.2 Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/sk/tender/38996/summary.

11.3 V predloženej ponuke prostredníctvom systému JOSEPHINE musia byť pripojené:

 a) Požadované naskenované doklady (odporúčaný formát je „PDF“) tak, ako je uvedené v tejto Výzve na predloženie cenovej ponuky – (bod 18)

 b) Vyplnený položkový elektronický formulár, ktorý je zhodný s Prílohou č.1 - Vlastný návrh plnenia uvedenou vo Výzve na predloženie cenovej ponuky.

 c) Návrh zmluvy, do ktorého uchádzač zapracoval dojednania a osobitné požiadavky obstarávateľa uvedené v Prílohe č. 2 – Dojednania a osobitné požiadavky – Poistenie zodpovednosti za škodu pri výkone povolania.

11.4 Ak ponuka obsahuje dôverné informácie, uchádzač ich v ponuke viditeľne označí.

11.5 Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).

11.6 Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

11.7 Ponuka uchádzača predložená po uplynutí lehoty na predkladanie ponúk sa elektronicky neotvorí.

11.8 Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

11.9 Uchádzači sú svojou ponukou viazaní do uplynutia lehoty oznámenej obstarávateľom, resp. predĺženej lehoty viazanosti ponúk podľa rozhodnutia obstarávateľa.

11.10 Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

**12.** **Lehota viazanosti ponuky**

12.1. Cenová ponuka zostáva platná počas lehoty viazanosti ponuky stanovenej do 29. 9 .2023.

**13. Vysvetľovanie požiadaviek uvedených vo výzve**

13.1 V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť obstarávateľovi max. 48 hodín (počas pracovných dní) pred uplynutím lehoty na predkladanie ponúk tak, aby mal obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného emailu na e-mailovú adresu zadanú pri registrácií.

13.2 Obstarávateľ si vyhradzuje právo predĺžiť lehotu na predkladanie ponúk.

**14. Kritérium na hodnotenie cenových ponúk**

14.1 Kritériom na hodnotenie ponúk je najnižšia cena za celý predmet zákazky.

14.2 Vyhodnocuje sa Cena KOMPLET na celý predmet zákazky v € bez DPH.

**15. Otváranie ponúk**

15.1 Otváranie ponúk sa uskutoční elektronicky.

15.2 Miestom otvárania ponúk je webová adresa https://josephine.proebiz.com/ a totožná záložka ako pri predkladaní ponúk.

**16. Vyhodnocovanie ponúk**

16.1 Obstarávateľ po uplynutí lehoty na predkladanie ponúk vyhodnotí splnenie požiadaviek obstarávateľa na predmet zákazky u uchádzača, ktorý sa umiestnil na prvom mieste.

16.2 V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve na predloženie cenovej ponuky, obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.
16.3 V prípade, ak ponuka uchádzača, ktorý sa umiestnil na prvom mieste nebude spĺňať požiadavky obstarávateľa pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

16.4 Uchádzačom, ktorí nesplnia požiadavky na predmet zákazky zašle obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.
16.5 Výsledok vyhodnotenia ponúk zašle obstarávateľ všetkým uchádzačom formou Oznámenia o prijatí / neprijatí ponuky. Oznámenie bude elektronicky doručené v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

**17. Podmienky financovania predmetu zákazky**

17.1 Predmet zákazky bude financovaný z vlastných prostriedkov obstarávateľa formou bezhotovostného platobného styku.

17.2 Zálohy nebudú poskytované.

17.3 Poistné je stanovené podľa ustanovenia § 3 zákona Národnej rady Slovenskej republiky č. 18/1996 Z. z. o cenách v znení neskorších predpisov, vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách.

17.4 Podľa zákona č. 222/2004 Z. z. o dani z pridanej hodnoty v znení neskorších predpisov sú poisťovacie služby od DPH oslobodené.

Poistné je uvedené vrátane dane z poistenia v zmysle zákona č. 213/2018 Z. z. o dani z poistenia a o zmene a doplnení niektorých zákonov v znení neskorších predpisov ako i akýchkoľvek ďalších poplatkov, prípadne nákladov poisťovateľa.

17.5 Faktúra musí obsahovať všetky náležitosti stanovené platnými právnymi predpismi, inak je objednávateľ oprávnený faktúru v lehote splatnosti vrátiť Dodávateľovi na prepracovanie. Lehota splatnosti faktúry začne v takom prípade plynúť odo dňa doručenia opravenej faktúry Objednávateľovi. Objednávateľ sa zaväzuje zaplatiť cenu za poskytované služby na základe faktúry vystavenej s náležitosťami daňového dokladu, so splatnosťou nie kratšou ako 30 dní od vystavenia faktúry.

17.6 Pod pojmom faktúra sa rozumie aj predpis poistného, prípadne avízo o poistení.

**18. Podmienky účasti uchádzačov**

18.1 Uchádzač je oprávnený podnikať v danom predmete zákazky, čo sa preukazuje dokladom (kópia) o oprávnení uskutočňovať práce, ktoré zodpovedajú predmetu zákazky. Obstarávateľ si danú skutočnosť overí na príslušných registroch – výpis z obchodného registra alebo výpis zo živnostenského registra.

18.2 Ak je uchádzač zapísaný v Zozname hospodárskych subjektov vedenom Úradom pre verejné obstarávanie, nemusí predkladať žiadny doklad podľa predchádzajúceho bodu. Uvedenú skutočnosť si overí obstarávateľ na menovaných registroch.

18.3 Ak subjekt nebude zapísaný v registroch a doklad, že je uchádzač oprávnený podnikať v danom predmete zákazky pri podaní ponuky nepriloží, v prípade, že sa umiestni na prvom mieste, obstarávateľ ho v procese vyhodnotenia ponúk vyzve k predloženiu požadovaného dokladu v neodkladnej lehote. Ak aj po tejto výzve požadovaný doklad nepredloží, bude jeho ponuka zo súťaže vylúčená.

18.4 Uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, čo preukáže doloženým čestným vyhlásením (Príloha č. 3).

**19. Obsah ponuky**

19.1 Elektronicky podaná ponuka musí obsahovať:

a) Úplne vyplnenú a potvrdenú Prílohu č.1 – Vlastný návrh plnenia – pdf

b) Čestné vyhlásenie (Príloha č.3) - pdf

c) Návrh zmluvy - pdf

**Návrh zmluvy dodá uchádzač v rámci predloženia svojej ponuky.** Do zmluvy je uchádzač povinný zapracovať dojednania a osobitné požiadavky obstarávateľa uvedené v Prílohe č. 2 – Dojednania a osobitné požiadavky – Poistenie zodpovednosti za škodu pri výkone povolania.

Návrh zmluvy nesmie obsahovať jednostranne nevýhodne a obmedzujúce podmienky.

V prípade, ak návrh zmluvy predložený v rámci ponuky uchádzača bude obsahovať podmienky podľa predošlej vety, bude táto ponuka zo súťaže vylúčená.

**20. Ďalšie informácie obstarávateľa**

20.1 Po vyhodnotení cenových ponúk budú uchádzači elektronicky cez JOSEPHINE oboznámení s výsledkom vyhodnotenia.

20.2 S úspešným uchádzačom bude uzatvorená zmluva.

20.3 Ak úspešný uchádzač z  akéhokoľvek dôvodu odstúpi od podpisu zmluvy, obstarávateľ môže vyzvať na uzatvorenie zmluvy ďalšieho uchádzača v poradí.

20.4 Obstarávateľ si vyhradzuje právo neprijať ani jednu z predložených ponúk v prípade, že ani jedna ponuka nespĺňa požiadavky stanovené obstarávateľom.

20.5 Všetky výdavky spojené s  prípravou, predložením dokladov a  predložením cenovej ponuky znáša výhradne uchádzač bez finančného nároku voči obstarávateľovi.

Príloha č. 1 - Vlastný návrh plnenia

Príloha č. 2 - Dojednania a osobitné požiadavky zákazky

Príloha č. 3 - Čestné vyhlásenie - vzor

V Košiciach, dňa 15. 3. 2023

................................................................ ..................................................................

JUDr. Mária Boboňková Ing. Vladimír Padyšák

 vedúca odd. právneho generálny riaditeľ